Document ID: 32007R0568

KOMISJONI MÄÄRUS (EÜ) nr 568/2007,
24. mai 2007,
millega muudetakse määrust (EÜ) nr 996/97 CN-koodi 0206 29 91 alla kuuluva veiste külmutatud vahelihase kõõluselise osa tariifikvoodi avamise ja haldamise kohta
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1254/1999 veise- ja vasikalihaturu ühise korralduse kohta, (1) eriti selle artikli 32 lõike 1 esimest lõiku,
ning arvestades järgmist:
(1)
Komisjoni määrusega (EÜ) nr 996/97 (2) on ette nähtud CN-koodi 0206 29 91 alla kuuluva veiste külmutatud vahelihase kõõluselise osa mitmeaastase tariifikvoodi avamine ja haldamine.
(2)
Komisjoni 31. augusti 2006. aasta määrust (EÜ) nr 1301/2006 (millega kehtestatakse ühised eeskirjad, et hallata põllumajandussaaduste ja -toodete imporditariifikvoote, mille suhtes kohaldatakse impordilitsentside süsteemi) (3) kohaldatakse impordilitsentside suhtes, mille imporditariifikvootide kehtivusperiood algab 1. jaanuaril 2007.
(3)
Määruse (EÜ) nr 996/97 artikli 1 lõike 3 punktis a osutatud koguste puhul, mis on pärit ja mis saabuvad Argentinast, tuleks alates 1. juulist 2007 määruse (EÜ) nr 996/97 kohaselt väljaantud impordilitsentside suhtes kohaldada määruse (EÜ) nr 1301/2006 III peatüki sätteid, ilma et see piiraks määruses (EÜ) nr 996/97 sätestatud lisatingimuste kohaldamist.
(4)
Määruse (EÜ) nr 996/97 artikli 1 lõike 3 punktis b osutatud koguste puhul, mis on pärit ja mis saabuvad muudest kolmandatest riikidest kui Argentina, tuleks impordilitsentside taotluste, taotlejate staatuse ja litsentside väljaandmise suhtes kohaldada määruse (EÜ) nr 1301/2006 sätteid. Seepärast tuleks alates 1. juulist 2007 määruse (EÜ) nr 996/97 kohaselt kõnealuste koguste kohta väljaantud impordilitsentside suhtes kohaldada määruse (EÜ) nr 1301/2006 I ja II peatükki, ilma et see piiraks määruses (EÜ) nr 996/97 sätestatud lisatingimuste kohaldamist.
(5)
Vajaduse korral tuleb määruse (EÜ) nr 996/97 sätted viia vastavusse määrusega (EÜ) nr 1301/2006. Kõnealuse määruse kohaselt piiratakse eelkõige impordilitsentside kehtivusaeg imporditariifikvoodi kehtivusperioodi viimase päevaga.
(6)
Seetõttu tuleks määrust (EÜ) nr 996/97 vastavalt muuta.
(7)
Käesoleva määrusega ettenähtud meetmed on kooskõlas veise- ja vasikalihaturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 996/97 muudetakse järgmiselt.
1.
Artiklit 1 muudetakse järgmiselt:
a)
lõige 1 asendatakse järgmisega:
„1. CN-koodi 0206 29 91 alla kuuluva veiseliha külmutatud vahelihase kõõluselise osa suhtes avatakse ajavahemikeks 1. juulist kuni järgneva aasta 30. juunini (edaspidi „imporditariifikvoodi kehtivusperiood”) 1 500-tonnise aastamahuga iga-aastane ühenduse tariifikvoot.
Kvoodi järjekorranumber on 09.4020.”
b)
lisatakse järgmine lõige 6:
„6. Kui käesolevas määruses ei ole sätestatud teisiti, kohaldatakse käesoleva artikli lõike 3 punktis a osutatud impordikorra suhtes määruse (EÜ) nr 1445/95, komisjoni määruse (EÜ) nr 1291/2000 (4) ja (EÜ) nr 1301/2006 (5) III peatüki sätteid.
Kui käesolevas määruses ei ole sätestatud teisiti, kohaldatakse käesoleva artikli lõike 3 punktis b osutatud impordikorra suhtes määruse (EÜ) nr 1445/95, komisjoni määruse (EÜ) nr 1291/2000 ja (EÜ) nr 1301/2006 sätteid.
2.
Artiklit 2 muudetakse järgmiselt:
a)
lõige 1 jäetakse välja;
b)
lõike 2 punkt a asendatakse järgmisega:
„a)
lahtrisse 8 tuleb kanda päritoluriik ning artikli 1 lõike 3 punktis a osutatud koguste importimise puhul tehakse „jah” vastuse lahtrisse rist;”
c)
lõige 3 jäetakse välja.
3.
Artikli 5 lõike 2 teine lõik jäetakse välja.
4.
Artikkel 7 asendatakse järgmisega:
„Artikkel 7
Artikli 1 lõike 3 punktis b osutatud impordikorra nõuetele vastamiseks võib taotleja esitatud litsentsitaotlus käsitleda kuni 80 tonni.”
5.
Artikkel 8 asendatakse järgmisega:
„Artikkel 8
1. Artiklis 7 nimetatud litsentsitaotlused esitatakse üksnes iga imporditariifikvoodi kehtivusperioodi esimese kümne päeva jooksul.
2. Liikmesriigid teatavad komisjonile taotluste esitamistähtaja lõppemisele järgneval seitsmendal tööpäeval hiljemalt kell 16.00 Brüsseli aja järgi taotlustes käsitletud üldkoguse päritoluriikide kaupa.
3. Impordilitsentsid antakse välja alates lõikes 2 osutatud teatamistähtaja lõppemisele järgnevast seitsmendast tööpäevast kuni hiljemalt kuueteistkümnenda tööpäevani.”
6.
Artikkel 9 jäetakse välja.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolevat määrust kohaldatakse alates 1. juulist 2007.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. mai 2007

Labels: 3
17
5